|  |  |  |  |  |  |
| --- | --- | --- | --- | --- | --- |
|  | |  |  |  | | --- | --- | --- | |  |  | **Stredná odborná škola polytechnická**  Jelšavská 404  026 01 Dolný Kubín - Kňažia | |  |

Rozhodnutie riaditeľky školy č. 1/2022/SOŠP

Usmernenie k bezpečnému prostrediu v Strednej odbornej škole polytechnickej v Dolnom Kubíne - Kňažej počas pandémie ochorenia COVID-19 a mimoriadnej situácie.

Cieľom usmernenia je naďalej udržať bezpečné prostredie v škole po dobu trvania pandémie ochorenia COVID-19 (ďalej len „COVID-19“) a mimoriadnej situácie **s účinnosťou od 1. septembra 2022.**

Usmernenie vychádza z platných zákonov, uznesení vlády SR, vyhlášok, ako aj opatrení, rozhodnutí ÚVZ SR a rozhodnutí MŠVVaŠ SR a **dokumentu „Zelená otvoreným školám“ v školskom roku 2022/2023 -  aktuálna verzia je zverejnená na webovej stránke:** [**https://www.minedu.sk/zelena-otvorenym-skolam/**](https://www.minedu.sk/zelena-otvorenym-skolam/).

**Bezpríznakovosť**

Písomné vyhlásenie o bezpríznakovosti sa predkladá s cieľom zabezpečiť bezpečné prostredie v školách za účelom zaistenia bezpečnosti a ochrany zdravia detí a žiakov podľa § 152 písm. c) zákona č. 245/2008 Z.z. o výchove a vzdelávaní, a tak zachovať prezenčnú výučbu a minimalizovať riziko prerušenia výučby.

**Písomné vyhlásenie o bezpríznakovosti**

Rodič, resp. plnoletý žiak , predkladá pri nástupe do školy po každom prerušení dochádzky do školy a školského zariadenia v trvaní 5 a viac po sebe nasledujúcich vyučovacích dní (víkendy a sviatky sa nepočítajú) „Písomné vyhlásenie o bezpríznakovosti“ žiaka (Príloha č.1).

Ak rodič, resp. plnoletý žiak, nepredloží „Písomné vyhlásenie o bezpríznakovosti“, tak sa žiak považuje za príznakového a je potrebné, aby rodič alebo plnoletý žiak kontaktoval všeobecného lekára pre deti a dorast, ktorý ho bude ďalej usmerňovať. Ak neplnoletý žiak neprišiel v sprievode rodiča do školy a nepredložil „Písomné vyhlásenie o bezpríznakovosti“, je potrebné žiaka umiestniť do izolačnej miestnosti a bezodkladne kontaktovať rodiča.

**Izolačná miestnosť**

Škola má zriadenú izolačnú miestnosť v budove školského internátu, 1.poschodie, č. dverí 122 s priamym vetraním, ktorá slúži na umiestnenie osoby s príznakmi COVID-19 alebo iného infekčného ochorenia.

**Ospravedlnenie neprítomnosti**

Podľa rozhodnutia ministra školstva rodič , resp. plnoletý žiak, môže svojím rozhodnutím **ospravedlniť žiaka na 5 po sebe idúcich vyučovacích dní** (víkendy a sviatky sa nepočítajú)aj z dôvodu ochorenia.

Pri absencii viac ako 5 po sebe idúcich vyučovacích dní z dôvodu ochorenia musí žiak predložiť „Potvrdenie od lekára“ od všeobecného lekára pre deti a dorast, ktorý má vedomosť o prebiehajúcom ochorení.

Potvrdenie od lekára môže byť škole alebo rodičovi zaslané aj e-mailom alebo cez Edupage; pokiaľ lekár nevie potvrdenie zaslať e-mailom, môže lekár o ňom školu informovať telefonicky.

**Domáce samotestovanie**

Dobrovoľné samotestovanie je možné využiť v školách **s výskytom 10% žiakov pozitívnych na ochorenie COVID-19 z celkového počtu žiakov školy**. V takom prípade riaditeľka školy môže požiadať miestne príslušný RÚŠS o antigénové samotesty pre tých žiakov, ktorých rodičia hlásia ich nedostatok, do vyčerpania skladových zásob.

Riaditeľka školy kontaktuje miestne príslušný RÚŠS e-mailom. Kontaktné údaje na jednotlivé RÚŠS sa nachádzajú na webovej stránke: https://www.minedu.sk/skolsky-semafor/, v časti *Súbory na stiahnutie*.

Riaditeľka školy do e-mailu zadá:

1. EDUID školy,

2. celkový počet žiakov školy,

3. celkový počet pozitívnych žiakov na ochorenie COVID-19,

4. počet žiakov, kde rodičia hlásia škole nedostatok samotestov, RÚŠS vydá pre každého nahláseného žiaka 5 ks samotestov (1 balenie).

Riaditeľka školy zabezpečí vyzdvihnutie samotestov a odovzdanie rodičom žiakov, resp. plnoletým žiakom. Škola, ktorá preberá antigénové samotesty z RÚŠS, nahlasuje odovzdanie antigénových samotestov rodičom, resp.plnoletým žiakom, ktorí prejavili o ne záujem spôsobom, ktorý určí príslušný RÚŠS (napr. e-mail). Takýmto spôsobom sa preukáže spotreba antigénových samotestov. **Rodičia, resp. plnoletí žiaci, nie sú povinní vykazovať vykonanie** **antigénového samotestu.** V prípade, že škola antigénové samotesty neodovzdá rodičovi, resp. plnoletému žiakovi, pričom nedošlo k ich znefunkčneniu, je povinná ich RÚŠS vrátiť.

**Testovanie sa realizuje preventívne, resp. podľa potreby, v prípade opätovného výskytu ochorenia COVID-19.**

V prípade, že žiak mal pozitívny výsledok antigénového samotestu, rodič žiaka/plnoletý žiak bezodkladne oznámi túto skutočnosť všeobecnému lekárovi, škole a žiak ostáva doma.

**Povinnosť informovať o ohniskách nákazy na COVID-19**

Ak výskyt ochorenia COVID-19 na školách rastie (10 % žiakov z celkového počtu ) a RÚVZ určí, že ide o ohnisko nákazy, riaditeľka školy informuje MŠVVaŠ SR o určení ohniska nákazy COVID-19 v danej škole prostredníctvom e-mailu covid19@minedu.sk najneskôr nasledujúci deň po určení RÚVZ.

**Izolácia a karanténa**

**Izolácia**

Izolácia je obmedzenie pohybu osoby, ktorá bola pozitívne testovaná na COVID-19. Izolácia trvá po dobu 5 dní, pokiaľ sa počas posledných 24 hodín izolácie nevyskytnú klinické príznaky od dátumu testovania s pozitívnym výsledkom alebo od objavenia prvých klinických príznakov ochorenia. Koniec izolácie určuje lekár len v prípade výskytu klinických príznakov.

Všeobecný lekár nevydáva potvrdenie o ukončení izolácie. Po ukončení 5-dňovej izolácie je osoba povinná mať ďalších 5 dní prekryté horné dýchacie cesty respirátorom FFP2.

**Karanténa**

Karanténa je pre osobu, ktorá prišla do úzkeho kontaktu s osobou pozitívnou na COVID-19. Úzky kontakt zostáva v karanténe **iba vtedy, ak jeho všeobecný lekár posúdi karanténu ako potrebnú** (zo zreteľov hodných epidemiologických dôvodov, ktorými sú najmä dlhodobý úzky kontakt s osobou pozitívnou na ochorenie, ohrozenie imunodeficientnej osoby na pracovisku) a zároveň, ktorá prišla do úzkeho kontaktu s osobou, ktorá sa neskôr stala osobou pozitívnou na ochorenie počas **obdobia dvoch dní:**

- pred dňom odberu vzorky biologického materiálu do skončenia izolácie alebo

- pred objavením sa prvých klinických príznakov ochorenia u osoby do skončenia jej izolácie.

Karanténa končí pri bezpríznakovom priebehu po 5 dňoch. V prípade výskytu klinických príznakov počas karantény rodič telefonicky alebo e-mailom kontaktuje všeobecného lekára pre deti a dorast. Ak sa rodič nedokáže skontaktovať so všeobecným lekárom svojho dieťaťa, postupuje podľa manuálov zverejnených na webovej stránke: <https://pediatridetom.sk/>

**Prekrytie horných dýchacích ciest respirátorom/rúškom**

Na základe aktuálne platnej vyhlášky ÚVZ SR žiak ani zamestnanec školy nemusí mať v interiéri ani v exteriéri prekryté horné dýchacie cesty.

**Z obavy o svoje zdravie môže aj naďalej žiak a zamestnanec mať dobrovoľne prekryté horné dýchacie cesty rúškom/respirátorom.**

**Ranný filter**

Škola naďalej vykonáva ranný filter pri príchode do školy z dôvodu zaistenia bezpečnosti a ochrany zdravia žiakov v nadväznosti na aktuálnu epidemickú situáciu v škole prostredníctvom pedagogického dozoru a informátorov školy. .

V prípade, že neplnoletý žiak pri rannom filtri prejavuje akýkoľvek príznak COVID-19, je potrebné bezodkladne informovať rodiča, aby si ho prišiel vyzdvihnúť. Do tej doby je žiak umiestnený v izolačnej miestnosti.

**Oznam vstupu do priestorov školy a školského zariadenia**

Škola a školské zariadenie zverejnení „Oznam vstupu do priestorov školy a školského zariadenia“ na vchodových dverách a webovom sídle školy (Príloha č. 2).

**Stravovanie**

Stravovanie v jedálni je umožnené len žiakom a zamestnancom. Výdaj jedál pre cudzích stravníkov je možné umožniť len výdajným okienkom bez možnosti konzumácie jedla v priestoroch školskej jedálne. Prevádzka školskej jedálne sa uskutočňuje v rozsahu konzumácie jedál a nápojov sa do skončenia mimoriadnej situácie vyhlásenej uznesením vlády SR č.142 z 26. februára 2022 umožňuje na základe rozhodnutia ministra školstva aj pre príslušníkov ozbrojených síl SR. Bufet sa riadi aktuálnymi nariadeniami ÚVZ SR.

**Mimoriadne prerušenie školského vyučovania**

Na základe rozhodnutia ministra školstva v období školského vyučovania môže riaditeľka školy podľa § 150 ods. 5 školského zákona poskytnúť žiakom jednej triedy alebo žiakom viacerých tried z dôvodu podozrenia na výskyt COVID-19 voľno viac ako päť dní so súhlasom zriaďovateľa.

Riaditeľ školy so súhlasom zriaďovateľa z dôvodu podozrenia na výskyt ochorenia poskytne voľno žiakom jednej triedy alebo žiakom viacerých tried a túto skutočnosť bezodkladne oznámi rodičom formou oznamu zverejneného cez Edupage alebo písomným oznámením na webe).

**Toto rozhodnutie riaditeľky školy nadobúda účinnosť dňa 01. 09. 2022.** Zároveň sa ruší predchádzajúce rozhodnutia RŠ č.9/2021 o organizácii a podmienkach výchovy a vzdelávania a príkaz č. 3/2022 v znení ich neskorších dodatkov.

Dolný Kubín, 19. 08. 2022 Ing. Adriana Bellová, riaditeľka

Prílohy

Príloha č. 1 – Písomné vyhlásenie o bezpríznakovosti

Príloha č. 2 - Oznam pre osoby vstupujúce do objektu školy a školského zariadenia

Príloha č. 1

**Písomné vyhlásenie o bezpríznakovosti**

*Písomné vyhlásenie o bezpríznakovosti sa predkladá s cieľom zabezpečiť bezpečné prostredie v školách a školských zariadeniach za účelom zaistenia bezpečnosti a ochrany zdravia detí a žiakov podľa § 152 písm. c) zákona č. 245/2008 Z. z. o výchove a vzdelávaní, a tak zachovať prezenčnú výučbu a minimalizovať riziko prerušenia výučby v triede.*

|  |  |
| --- | --- |
| Meno a priezvisko žiaka |  |
| Dátum narodenia žiaka |  |
| Adresa trvalého pobytu žiaka |  |

Meno a priezvisko zákonného zástupcu žiaka\*: .....................................................................................................

\*vypĺňa sa len v prípade neplnoletého dieťaťa/žiaka

Podľa § 144 ods.7 písm. d) zákona č.245/2008 Z.z. vyhlasujem, že: (označte „X“)

□ **žiak** **nemá ani jeden z nasledujúcich príznakov**: neprimeraná únava, bolesť hlavy a tela, zvýšená telesná teplota, kožná vyrážka, známky ochorenia dýchacích ciest (nádcha, bolesť hrdla, strata čuchu a chuti, kašeľ, sťažené dýchanie), známky ochorenia tráviaceho traktu (bolesť brucha, vracanie, hnačka),

**□** všeobecným lekárom pre deti a dorast a ani na základe vyhlášky ÚVZ SR, ktorou sa nariaďujú opatrenia pri ohrození verejného zdravia k izolácií osôb pozitívnych na ochorenie COVID-19 a karanténe osôb, ktoré prišli do úzkeho kontaktu s osobou pozitívnou na ochorenie, **žiakovi nie je nariadené karanténne opatrenie.**

**Som si vedomý(á), že v prípade zmeny zdravotného stavu a prejavovania vyššie uvedených príznakov ochorenia žiak musí zostať doma a nemôže navštevovať školu**. Rovnako som si vedomý(á) právnych následkov v prípade nepravdivého vyhlásenia, najmä som si vedomý(á), že by som sa dopustil(a) priestupku podľa § 21 ods. 1 písm. f) zákona č. 372/1990 Zb. o priestupkoch.

V ................................. dňa ................... ........................................................................................

podpis

(zákonný zástupca/plnoletý žiak)

Príloha č. 2

Oznam pre osoby vstupujúce do objektu školy a školského zariadenia

Nikto s príznakmi infekcie dýchacích ciest, ktoré by mohli zodpovedať známym príznakom ochorenia COVID-19 (neprimeraná únava, bolesť hlavy a tela, zvýšená telesná teplota, kožná vyrážka, nádcha, bolesť hrdla, strata čuchu a chuti, kašeľ, sťažené dýchanie, známky ochorenia tráviaceho traktu, bolesť brucha, vracanie, hnačka), ako aj inej infekčnej choroby nesmie vstúpiť do priestorov školy a školského zariadenia. Pri výskyte týchto príznakov je potrebné telefonicky kontaktovať lekára. Po každom prerušení dochádzky do školy v trvaní 5 a viac po sebe nasledujúcich vyučovacích dní (víkendy a sviatky sa nepočítajú) rodič predkladá „Písomné vyhlásenie o bezpríznakovosti“ dieťaťa/žiaka